কেটি বেল (ইংরেজিঃ Katie Bell) হ্যারির চেয়ে এক বর্ষ উপরে গ্রিফিন্ডর হাউজের ছাত্রী। সে তার দ্বিতীয় বর্ষে গ্রিফিন্ডর কুইডিচ টিমে চেজার হিসেবে যোগ দেয় এবং ষষ্ঠ বর্ষে ডাম্বলডোরের আর্মিতে যোগদান করে। "হ্যারি পটার অ্যান্ড দ্য হাফ-ব্লাড প্রিন্সে" গ্রিফিন্ডর কুইডিচ টিমে হ্যারির পাশাপাশি সেই একমাত্র খেলোয়াড় যে অলিভার উডের গঠিত অরিজিনাল গ্রিফিন্ডর কুইডিচ টিমে ছিল।

"হাফ-ব্লাড প্রিন্সে" ম্যালফয় কেটির মাধ্যমে ডাম্বলডোরের কাছে একটি অভিশপ্ত নেকলেস পাঠানোর চেষ্টা করে। এলক্ষ্যে সে কেটির উপর ইমপেরিয়াস কার্স প্রয়োগ করে এবং অভিশপ্ত নেকলেসটি কেটির কাছে দেয়। কিন্তু কেটি ভুলক্রমে নেকলেসটি স্পর্শ করে ফেলে। ফলে তাকে কয়েক মাস সেন্ট মাঙ্গো হাসপাতালে কাটাতে হয়। পরবর্তীকালে সে সম্পূর্ণ সুস্থ হয়ে ফিরে আসে এবং গ্রিফিন্ডরের পক্ষে ফাইনাল কুইডিচ ম্যাচে অংশগ্রহণ করে ও র‌্যাভেনক্লকে হারানোর মাধ্যমে কুইডিচ কাপ জয় করে। "ডেথলি হ্যালোসে" সে অলিভার, অ্যাঞ্জেলিনা ও অ্যালিসিয়ার সাথে হগওয়ার্টসে ফিরে আসে এবং যুদ্ধে অংশগ্রহণ করে।

প্রথম দুটি চলচ্চিত্রে এমিলি ডেইল এবং "হাফ-ব্লাড প্রিন্সে" জর্জিনা লিওনিডাস কেটির চরিত্রে অভিনয় করে ও ভিডিও গেমে কন্ঠ দেয়।

লুনা লাভগুড
কেটি বেল
অ্যান্থনি গোল্ডস্টেইন
ফ্রেড ও জর্জ উইজলি